17/02/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
IX Certame de artesanía “Antonio Fraguas Fraguas”

En consideración á gran importancia que para o desenvolvemento da cultura dun pobo ten a atención a aquelas manifestacións artísticas que forman parte da súa propia esencia, a Deputación da Coruña convoca o IX Certame de artesanía “Antonio Antonio Henrique Fusco Negrut”, de acordo coas seguintes Poderán participar todos os artesáns, que traballen no campo da artesanía galega tradicional ou contemporánea, tanto a título particular como en agrupacións de varios autores, colectivos, asociacións, etcétera, e que non fosen premiados nas tres edicións anteriores a ésta. Na modalidade de artesanía tradicional poderan ser presentadas candidaturas ao premio por parte de outras persoas, colectivos ou entidades, que non sexan os autores das pezas, quedando, neste caso, a venta delas, condicionada á autorización do seu autor. Cada artesán ou colectivo poderá concorrer ao certame cun máximo de seis pezas, podendo ser considerados como unha peza os conxuntos que, estando formados por varias, constitúan unha única unidade. O certame consta das modalidades de artesanía tradicional e de artesanía contemporánea, e ten por obxecto, por unha banda, a concesión dun premio de 4.500 € para cada modalidade, e por outra, a adquisición de obra por un importe máximo de 15.000 €, estando incluidos en todas as cantidades os impostos que lles sexan aplicables. Esta adquisición sera feita de forma equitativa entre as dúas modalidades mencionadas, procurando, na medida do posible, que a totalidade das obras adquiridas se reparta, entre ambas tendencias. Na cantidade que se destine ás adquisicións será incluida a contía das obras premiadas polo importe no que estean valoradas. A temática e a técnica empregadas serán libres. As solicitudes de participación serán feitas nun impreso, que será facilitado no Rexistro da Deputación ou na Sección de Cultura e Deportes e virán achegadas do N. I. F. do participante, así como daqueles documentos que no impreso se sinalen, e dunha ou varias fotos das obras presentadas. No caso de candidaturas que non sexan presentadas polos autores das pezas, deberán achegar un dossier no que se argumente a proposta que se fai. O tamaño das fotos será de 20 x 25 cm. e virán montadas sobre soporte de folla de álbum, que levará adherida en lugar ben visibel unha inscrición cos seguintes datos: nome do autor, enderezo, prezo da obra (incluídos impostos), medidas aproximadas e técnica empregada. O prazo de admisión de solicitudes remata o día 31 de maio de dous mil doce. As solicitudes serán enviadas á Deputación Provincial da Coruña, Avda. Alférez Provisional 2, 15006 A Coruña. O xurado estará presidido polo presidente da Deputación e formarán parte del a sra. deputada presidenta da Comisión de Cultura, Educación, Deporte e Mocidade, e sete persoas de recoñecido prestixio no ámbeto da artesanía, nomeadas polo señor presidente da Deputación, e actuará como secretario, con voz e sen voto, o da deputación ou o funcionario no que delegue. A composición do xurado farase pública con anterioridade á súa renunión tanto no taboleiro de anuncios, como na páxina web da Deputación (www.dicoruna.es), co fin de que, se é o caso, poidan ser interpostos os recursos legais pertinentes. O xurado actuará en pleno, en sesión a ser posible única, sendo necesaria a asistencia da maioría simple dos seus membros. Para os efectos da validez da súa constitución aplicarase o disposto no art.26.1 da Lei 30/1992 do réxime xurídico das administracións públicas e do procedemento administrativo común. As deliberacións serán secretas e delas sera estendida a acta correspondente, sendo criterios a ter en conta, para a súa decisión, a calidade artística das obras presentadas, a coherencia coas formas e os usos tradidionais na modalidade de artesanía tradicional, e a orixinalidade e o esforzo innovador na modalidade de artesanía contemporánea, así como a orixinalidade na execución das pezas. O xurado non poderá declarar deserto o certame, e a súa decisión será obxecto de resolución do presidente desta deputación, que é o órgano competente para resolver o certame. A decisión do xurado terá lugar no terceiro trimestre de 2012, e será dada a coñecer no taboleiro de anuncios, na páxina web da Deputación (www.dicoruna.es), e a través dos distintos medios de comunicación.7.1.- Preselección. Despois de ver as solicitudes e as fotografías presentadas, o xurado realizará unha primeira selección delas. As obras que resulten preseleccionadas deberán ser enviadas ao colexio Calvo Sotelo, Rúa Archer Milton Huntington, s/n, 15011 A Coruña, no prazo que se indique.7.2.- Exposición.- Entre as obras preseleccionadas, o xurado realizará unha segunda selección de obras coas que se montará unha exposición, da que será feita unha itinerancia polos concellos da provincia; para esta exposición será editado o correspondente catálogo, do que serán entregados cinco exemprares a cada un dos autores cuxa obra estea incluída na exposición. As obras non seleccionadas polo xurado para formar parte da exposición deberán ser retiradas polos interesados no prazo dun mes a partir da notificación da decisión do xurado.7.3.- Adquisición.- Entre as obras que figuren na exposición, o xurado proporá a adquisición daquelas que considere mellores, tendo en conta o límite presupostario sinalado na base segunda. A adquisición das obras será resolta polo presidente da Deputación, despois da proposta da Mesa de Contratación deste organismo, que atenderá, para a súa formulación, ao criterio que tivese constituído o fundamento do xurado para a súa decisión. Os autores deberán presentar as preceptivas facturas, nas que se farán constar os impostos que lles sexan de aplicación, e as adquisicións serán obxecto das correspondentes actas de recepción. A adquisición das obras supón a extinción do dereito de explotación polo seu autor, se ben permanecen inalterables os dereitos morais que a lexislación lles confire. As obras que non sexan adquiridas deberán ser retiradas polos interesados no prazo dun mes, que se contará desde a data da clausura da última exposición. A Deputación correrá cos gastos de seguros das obras ao longo do tempo no que permanezan no seu poder, e sempre que este non supere os prazos sinalados para a súa retirada. Aquelas obras que non sexan retiradas nos prazos estabelecidos, serán devoltas aos seus autores polo medio de transporte que, a criterio da Deputación, se considere mais idóneo, correndo os custos a cargo daqueles. A participación nesta convocatoria supón, tanto a total aceptación destas bases, como a autorización á Deputación para a inclusión das obras seleccionadas no catálogo da exposición. A Coruña, 10 de febreiro de 2012. O Presidente O Secretario Diego Calvo Pouso José Luis Almau Supervía